حكايتى مع الزمان

حكايتى مع الزمان

 كلمات 

كان دا كان

كان اسمه حبيبى

كان ده كان

كان يوم من نصيبى

ضحيت بعمرى معاه مشوار

مشوار اسمه الحياه

و كان

انا

انا اللى بينكم هنا

رضيت بالعذاب لحد ما قلبى داب

ولا دوقت يوم هنا

و أنا يا ما اتحملت أنا

قاسيت ولا اشتكيت

ولا جيت فى يوم بكيت

منه لكم هنا أنا

لا عتاب ها يشفى جراح ولا هيجيب اللى راح

دى حكايتى مع الزمان

الزمان الزمان حكايتى مع الزمان

رسم لى علا السما جنه فيها الهنا

و قال ها نعيش هنا

قلت احلوت سنينى

و بنا لى فى الخيال

قصور من الآمال و قال ما فيش محال

نمت و غمضت عيني

و مرت الأيام و صحيت من الأحلام

ما لقيتش غير آلام و عذابى مستنينى

و أنا

أنا اللى بينكم هنا مش عارفه رايحه فين

ولا فاكره جايه منين

جابنى الطريق هنا انا

و انا

ياما تحملت انا

دموع ما تنتهيش و آلام ما تتنسيش

لو فات مليون سنه

أنا

لا عتاب ها يشفى جراح ولا هيجيب اللى راح

دى حكايتى مع الزمان

تصنيف:اغانى باللغه المصريه
تصنيف:كلمات اغانى